Հետաքրքիր է պարոն Բալասանյանի հայտարարագիրը վերլուծել կառավարության կողմից ԱԺ ուղարկած՝ ապօրինի հարստացման քրեականացման մասին օրենսդրական փաթեթի լույսի ներքո: Այսպես, ըստ սպասվելիք փոփոխության՝ ապօրինի հարստանալը՝ «Հանրային ծառայության մասին» Հայաստանի Հանրապետության օրենքով սահմանված` հայտարարագիր ներկայացնելու պարտականություն ունեցող անձի՝ հաշվետու ժամանակահատվածում գույքի ավելացումը և (կամ) պարտավորությունների նվազումը, որոնք էականորեն գերազանցում են նրա օրինական եկամուտները, և որը ողջամտորեն չի հիմնավորվում դրանցով, և եթե ապօրինի հարստացման համար հիմք հանդիսացող այլ հանցագործության հատկանիշները բացակայում են պատժվում է ազատազրկմամբ: